11. ΑΠΟΦΑΣΙΣ ΠΡΩΘΥΠΟΥΡΓΟΥ Αριθ. 15162 της 7/12 Αυγ. 1974 (ΦΕΚ  Β΄ 803) Περί αναθέσεως εις τον Υπουργόν Οικονομικών αρμοδιοτήτων αφορωσών εις την Ευρωπαϊκήν Οικονομικήν Κοινότητα. Λαβόντες υπ’ όψιν:α)την ανάγκην ενισχύσεως του έργου της Κυβερνήσεως αναφορικώς προς τας σχέσεις της Ελλάδος μετά της Ευρωπαϊκής Οικονομικής Κοινότητος εν όψει της πλήρους αποκαταστάσεως αυτών και β)τας διατάξεις του υπ’ αριθ. 4226/1962 Νόμου «περί κυρώσεως της Συμφωνίας της συνιστώσης Σύνδεσιν μεταξύ της Ελλάδος και της Ευρωπαϊκής Οικονομικής Κοινότητος και ρυθμίσεως ζητημάτων τινών σχετικών προς την εφαρμογήν αυτής», αποφασίζομεν: Εντελλόμεθα, όπως ο επί των Οικονομικών Υπουργός, ασκή εκ παραλλήλου προς το Υπουργείον Συντονισμού απάσας τας υπό της κειμένης Νομοθεσίας προβλεπομένας αρμοδιότητας επί παντός θέματος αφορώντος εις τας μεταξύ της Ελλάδος και της Ευρωπαϊκής Οικονομικής Κοινότητος σχέσεις. Η παρούσα δημοσιευθήτω δια της Εφημερίδος της Κυβερνήσεως και κοινοποιηθήτω προς άπαντας τους Υπουργούς και Υφυπουργούς. 40.Δ.β.10-11 Ευρωπαϊκή Οικονομική Κοινότητα- Ευρωπαϊκή Ένωση 